ปชป.เปิดตัวว่าที่ผู้สมัคร ส.ส.ภาคเหนือ 16 จว.เลขาฯ ชี้ เลือกตั้งฟ้าเปิด
ปชป.เปิดตัวว่าที่ผู้สมัคร ส.ส.ภาคเหนือ 16 จังหวัด 62 เขตเลือกตั้ง ที่เชียงใหม่ โว มั่นใจหลายพื้นที่ได้ ส.ส.ยกจังหวัด เลขาฯพรรค ชี้ เลือกตั้งครั้งนี้ฟ้าเปิดแล้ว มีโอกาสได้ ส.ส.เพิ่ม ขณะมาร์ค ย้ำนโยบายแก้จน สร้างคน สร้างชาติ จะไม่ยกเลิกบัตรคนจน ,วันที่ 27 ม.ค. นายอภิสิทธิ์ เวชชาชีวะ หัวหน้าพรรคประชาธิปัตย์พร้อมด้วยนางศิริวรรณ ปราศจากศัตรู รองหัวหน้าพรรคภาคเหนือ นายจุติ ไกรฤกษ์ เลขาธิการพรรค นายพิสิฐ ลี้อาธรรม อดีตรัฐมนตรีช่วยว่าการกระทรวงการคลัง นำว่าที่ผู้สมัคร ส.ส.ของพรรคภาคเหนือ 16 จังหวัด 62 เขตเลือกตั้ง ถวายสักการะพระบรมราชานุสาวรีย์สามกษัตริย์ เพื่อเอาฤกษ์เอาชัย และความเป็นสิริมงคลก่อนทำกิจกรรมเปิดตัวว่าที่ผู้สมัคร ส.ส.ภาคเหนือทั้ง 16 จังหวัด ที่พุทธสถานเชียงใหม่ ซึ่งมีประชาชนมารอต้อนรับและออกกำลังกายจำนวนมาก,นายจุติ ไกรฤกษ์ เลขาธิการพรรคประชาธิปัตย์ กล่าวกับประชาชนว่า วันนี้ถ้าพี่น้องสนใจการเมืองจะพบว่าร้อยละ 49.2 ไม่เลือกนักการเมืองย้ายพรรค ดังนั้นวันนี้เราเห็นแล้วว่ามีการตั้งพรรคใหม่ ย้ายพรรคกันมากมาย แต่ประชาธิปัตย์ยังเป็นสถาบันการเมืองที่อยู่กับพี่น้องอย่างต่อเนื่องและยาวนาน ซึ่งพรรคประชาธิปัตย์ไม่ใช่แค่พรรคเก่าแก่ แต่เป็นพรรคที่มองสู่อนาคต วันนี้มีหลายพรรคลงแข่งขันกันนั้น ผู้สมัครทุกคะแนนจะไม่ต่างกันมากนัก จึงเป็นโอกาสที่ดีที่สุดของพรรคประชาธิปัตย์,นายจุติกล่าวว่า บางเขตบอกได้เลยว่าแค่เขย่งก็แตะป้ายเข้าเส้นชัยแล้ว บางเขตตั้งหลักมาแต่ไกล บางเขตถอยหลังแล้ววิ่งมาแต่ไกล แล้วเอาแรงทั้งหมดแตะไปให้ถึงเส้นชัย อยากยกตัวอย่างให้เห็นในเขตที่ 4 จังหวัดพิษณุโลก คือนางสาวมุธิตา ทองคำนุช ซึ่งเป็นผู้สมัครหน้าใหม่ ไม่มีใครรู้จัก แต่มีความขยัน ตื่นเช้าออกไปขอแคะแนนจากประชาชน และกลับบ้านดึกทุกคืน จากผู้สมัคนที่ไม่มีใครรู้จัก ขยันหาเสียง 5-6 เดือน วันนี้หายใจรดต้นคอแชมป์แล้ว,วันนี้เราจะไม่พูดถึงพรรคอื่น แต่เราจะพูดว่าพรรคประชาธิปัตย์จะทำอะไรให้กับคนไทยและคนเชียงใหม่บ้าง จะสร้างคนและสร้างชาติอย่างไร วันนี้ท่านมีโอกาสแก้มือแล้ว อย่าปล่อยให้โอกาสหลุดไป ตนเองเชื่อมั่นแน่นอนว่าภาคเหนือมีโอกาสยิ่งใหญ่ไม่น้อยไปกว่าอดีตที่ผ่านมา ที่พรรคประชาธิปัตย์มีรัฐมนตรีจากจังหวัดเชียงใหม่ มาสร้างความเจริญให้กับภาคเหนือ วันนี้สวรรค์เข้าข้างเรา ฟ้าเปิดแล้ว เป็นโอกาสดี กุญแจของความสำเร็จ ไม่ต้องใช้เงิน ใช้หัวใจ กับความขยันเท่านั้น,ขณะที่ นายอภิสิทธิ์ เวชชาชีวะ หัวหน้าพรรค ขึ้นปราศรัยกับประชาชน โดยเริ่มต้นทักทายเป็นภาษาเหนืออ้อนชาวเชียงใหม่ด้วยคำว่า กินข้าวงายแล้วก่า ซึ่งหมายถึงถามว่ากินข้าวเช้าแล้วหรือยัง,นายอภิสิทธิ์ระบุว่า พรรคประชาธิปัตย์ส่งผู้สมัครครบทุกเขตในภาคเหนือ และผูกพันกับพี่น้องชาวเหนือผูกพันกับคนไทยทั้งประเทศมา 70 ปี ผู้ใหญ่ผู้ก่อตั้งพรรคหลายคนก็มาจากชาวเหนือ และเลือกตั้งทุกครั้งประชาธิปัตย์ได้คะแนนจากชาวเหนือเยอะมาก คิดเป็นร้อยละ 30-40 แต่ครั้งนี้มีการเปลี่ยนกติกาเลือกตั้งใหม่เป็นบัตรเลือกตั้งใบเดียวดังนั้นยิ่งเลือกประชาธิปัตย์มาก ก็จะมี ส.ส.มาก,นายอภิสิทธิ์กล่าวว่า ตัวเองเป็นนักการเมืองตั้งแต่ปี 2535 รวมแล้ว 27 ปี ไม่เคยตกงานนานเท่าครั้งนี้ เป็นเวลาที่ยาวนาน แต่เมื่อเลือกตั้งเสร็จแล้ว ต้องทำให้ทุกคนหลุดพ้นจากความยกจนซึ่งพรรคประชาธิปัตย์จะเดินหน้าทำสามอย่างคือ แก้จน สร้างคน สร้างชาติ โดยการแก้จนไม่ใช่ให้คนไปขึ้นทะเบียน แล้วเอาบัตรมาให้ พรรคประชาธิปัตย์จะไม่เลิกบัตรสวัสดิการแห่งรัฐ แต่จะเปลี่ยนเป็นการโอนเงินสดให้เลย 800 บาท แล้วนำไปซื้อของได้ทั่วไป ทั้งร้านก๋วยเตี๋ยวหรือในตลาด ไม่จำกัดแค่ร้านธงฟ้าประชารัฐ ส่วนคนจนที่ไม่มีที่ทำกิน ก็มีนโยบายโฉนดสีฟ้า ยกระดับ ส.ป.ก.ให้สามารถเข้าถึงแหล่งทุนของรัฐ พร้อมเดินหน้าธนาคารที่ดิน เพิ่มที่ดินทำกินให้คนไทย ,และถ้าหากประชาธิปัตย์ได้เป็นรัฐบาลเด็กที่เกิดใหม่ก็จะได้รับเงินในชื่อ เกิดปั๊บรับสิทธิ 1 แสน โดยเกิดครั้งแรกได้ 5 พันบาท และจะให้เดือนละ 1 พันบาททุกเดือนจนครบอายุ 8 ขวบ,ขณะเดียวกันยังมีนโยบายให้มีการเลือกผู้ว่าราชการจังหวัดเอง เพื่อให้เป็นจังหวัดบริหารจัดการตนเอง รวมถึงชูจังหวัดเชียงใหม่เป็นมหานครแห่งวัฒนธรรม ซึ่งทั้งหมดต้องยึดคติให้ประชาชนเป็นใหญ่ ประชาธิปไตยสุจริต ไม่ใช่เป็นนายกฯ แล้วโผล่หน้ามาดุประชาชน,นายอภิสิทธิ์ยังย้ำว่า พรรคประชาธิปัตย์อยู่มา 70 ปี มีหัวหน้าพรรคมา 7 คน มีนายกรัฐมนตรีมา 4 คน ไม่เคยมีใครมีมลทินเรื่องทุจริตแม้แต่คนเดียว ดังนั้นการเลือกตั้งครั้งนี้จึงขอให้พรรคประชาธิปัตย์เขเามาทำงานรับใช้พี่น้องประชาชน เพื่อแก้จน สร้างคน สร้างชาติ.
ปชป.เปิดตัวว่าที่ผู้สมัคร ส.ส.ภาคเหนือ 16 จังหวัด 62 เขตเลือกตั้ง ที่เชียงใหม่ โว มั่นใจหลายพื้นที่ได้ ส.ส.ยกจังหวัด เลขาฯพรรค ชี้ เลือกตั้งครั้งนี้ฟ้าเปิดแล้ว มีโอกาสได้ ส.ส.เพิ่ม ขณะมาร์ค 
เลือกตั้ง62,ปชป.,เลือกตั้งฟ้าเปิด,เปิดตัว,ว่าที่ผู้สมัคร 16 จัวงหวัดภาคเหนือ,เลือกตั้ง